Wat

Il wat (simbul: W) al è la unitât di misure de potence dal Sisteme Internazionâl. 

 Definizion 
Un wat al corispuint a 1 joule al secont (1 J/s) o, in unitâts eletrichis, 1 voltampere (1 V · A).

In tiermits eletrichis al significhe:

 Origjin 
Il wat al cjape il non da James Watt par il sô contribût tal disvilup de machine a vapôr: e e fo adotât par la prime volte tal 1889 al secont Congrès Britanic dal Avanzament de Sience. Al è jentrât tal SI cun la decime prime Conference Internazionâl des pesis e misuris, tal 1960.

 Unitâts derivadis 
Il wat, misure di potence, nol à di jessi confondût cul watore ch'al è une misure di energjie. 
Cheste ultime e corispuint a 3600 joule, no aparten al SI, parcè che conten la misure dal timp in oris, e e je par ordenari utilizade par la tarifazion de energjie stesse.

Partant, une lampadine che e supe 100 W in dôs oris e consume 200 Wh (720 000 J).

In eletrotecniche si doprin par ordenari ancje il VA (voltampere) e il VAR (voltampere reatîf) come unitâts di misure rispetivementri de potence aparente e de potence reative. Chestis dôs unitâts a corispuindin al watt, ma il lôr ûs al è justificât dal fat che a indichin grandecis che no puedin jessi somadis diretementri.

 Multiplis e sotmultiplis 
Uns dai multiplis e sotmultiplis dal wat plui utilizâts:

 miliwat (mW) = 0,001 W
 chilowat (kW) = 1.000 W
 megawat (MW) = 1.000.000 W
 gjigawat (GW) = 1.000.000.000 W
 terawat (TW) = 1.000.000.000.000 W

Categorie:Unitâts dal SI